Pakalpojuma līgums Nr. WD/15-A\_\_\_\_

Rīgā, 2015. gada 1. oktobrī

**“\_\_\_\_” SIA,** vienotās reģistrācijas Nr. \_\_\_\_\_\_, juridiskā adrese: \_\_\_\_\_\_, Rīga, LV-\_\_\_\_\_, Latvija, turpmāk tekstā saukta - Pasūtītājs, kuras vārdā saskaņā ar statūtiem rīkojas valdes loceklis \_\_\_\_\_\_\_\_\_, un

**Sabiedrība ar ierobežotu atbildību „White Digital”** vienotais reģistrācijas Nr.50103381061, juridiskā adrese: Riekstu iela 17-31, Rīga, LV-1055, turpmāk tekstā saukta - Izpildītājs, kuras vārdā saskaņā ar statūtiem rīkojas valdes priekšsēdētājs Andis Cīrulis, katrs atsevišķi turpmāk tekstā saukts arī - Puse, bet abi kopā - Puses, noslēdz šādu līgumu, turpmāk tekstā saukts – Līgums:

1. ***Līguma priekšmets***
	1. Pasūtītājs uzdod, un Izpildītājs apņemas veikt sekojošu darbu, turpmāk tekstā viss kopā saukts – Pakalpojums, Pasūtītāja interneta mājaslapas https://\_\_\_\_\_\_\_\_\_\_\_\_\_\_\_ pastāvīgu uzraudzību un apkalpošanu, tajā skaitā nodrošinot tās:
		1. darbības nepārtrauktību vai tās atjaunošanu tehnisku bojājumu gadījumā darba laikā;
		2. programmēšanas defektu un kļūdu novēršanu;
		3. attēlu apstrādi un sagatavošanu;
		4. ikmēneša darbības pārskatu un atskaites;
		5. uzlabojumu veikšanu saskaņā ar Pasūtītāja pilnvarotā pārstāvja (Līguma 3.3.punkts) rakstiski dotiem norādījumiem.
2. ***Izpildītāja tiesības un pienākumi***
	1. Izpildītājs apņemas Līguma 1.1.punktā minēto Pakalpojumu nodrošināt laika periodā no Līguma noslēgšanas dienas līdz 2016. gada 31.decembrim vai līdz Līguma kopējās summas apguvei (Līguma 5.1. punkts) atkarībā no tā, kurš nosacījums iestāsies pirmais.
	2. Izpildītājs Pakalpojumu izpilda patstāvīgi.
	3. Izpildītājs nodrošina visu sev nepieciešamo sekmīgai Pakalpojuma sniegšanai un liek lietā savas profesionālās iemaņas visaugstākajā līmenī, un apņemas izpildīt Pakalpojumu apzinīgi un centīgi Līgumā noteiktajā termiņā, vietā.
	4. Izpildītājs apliecina, ka tam ir zināmi visi apstākļi, kas Izpildītājam varētu būt būtiski Pakalpojuma sniegšanai, un Izpildītājs apņemas neizvirzīt Pasūtītājam pretenzijas šajā sakarā.
	5. Izpildītājs apņemas Līguma spēkā esamības laikā, kā arī pēc Līguma beigām neizmantot no Pasūtītāja saņemtos materiālus šajā Līgumā neminētiem mērķiem.
	6. Izpildītājs nekavējoties paziņo Pasūtītājam par apstākļiem un cēloņiem, kas kavē vai var kavēt Līgumā noteikto Izpildītāja saistību izpildi, kā arī nepieciešamajām darbībām to novēršanai.
3. ***Pasūtītāja tiesības un pienākumi***
	1. Pasūtītājs apņemas samaksāt Izpildītājam samaksu par sniegto Pakalpojumu saskaņā ar Līguma 5.sadaļas noteikumiem.
	2. Izpildītāja vārdā visus ar Līguma izpildi saistītos jautājumus risinās \_\_\_\_\_\_\_\_\_\_\_\_\_\_\_\_\_\_\_\_).
	3. Pasūtītājs pilnvaro \_\_\_\_\_\_\_\_\_\_\_\_\_ vai tās norādīto personu Pasūtītāja vārdā risināt visus ar Līguma izpildi saistītos organizatoriskos jautājumus, saskaņot un dot uzdevumus, kontrolēt Līguma izpildi, pieteikt pretenzijas Izpildītājam par Līguma saistību izpildi, kā arī parakstīt visus ar šī Līguma izpildi saistītos dokumentus, bet nepilnvaro grozīt vai papildināt Līguma noteikumus.
	4. Pasūtītājam, rakstiski par to paziņojot Izpildītājam un neatlīdzinot tam jebkādus izdevumus vai zaudējumus, ir tiesības vienpusēji izbeigt Līgumu gadījumā, ja Izpildītājs neievēro kādu no Līguma noteikumiem.
4. ***Pakalpojuma pieņemšana-nodošana***
	1. Pasūtītājs pilnvaro \_\_\_\_\_\_\_\_\_\_\_\_ Pasūtītāja vārdā pieņemt Izpildītāja sniegto Pakalpojumu un parakstīt Līgumā minētos pieņemšanas-nodošanas aktus.
	2. Līdz katra nākamā mēneša 5.datumam Izpildītājs iesniedz Pasūtītājam pieņemšanas-nodošanas aktu ar iepriekšējā mēnesī izpildīto Pakalpojumu atšifrējumu t.sk. norāda sniegtā Pakalpojuma datumu un stundu skaitu, un rēķinu par iepriekšējā mēnesī Pasūtītājam sniegtajiem Pakalpojumiem.
	3. Pasūtītājs pieņem attiecīgajā mēnesī Izpildītāja sniegtos Pakalpojumus, parakstot attiecīgo pieņemšanas-nodošanas aktu. Pakalpojumi ir uzskatāmi par pieņemtiem ar brīdi, kad attiecīgo pieņemšanas - nodošanas aktu ir parakstījušas abas puses.
	4. Ja Pasūtītājs pēc Pakalpojuma izpildes konstatē, ka Pakalpojums izpildīts atbilstoši Līgumā noteiktajam, pieņem to, parakstot Pakalpojuma pieņemšanas-nodošanas aktu. Pretējā gadījumā Pasūtītājs rakstiski sniedz motivētu atteikumu pieņemt Pakalpojumu un neparaksta Pakalpojuma pieņemšanas-nodošanas aktu.
	5. Ja izpildītais Pakalpojums neatbilst Pasūtītāja prasībām un Līguma noteikumiem, pēc Pasūtītāja izvēles Pasūtītājs ir tiesīgs samazināt atlīdzības apjomu proporcionāli nekvalitatīvi un/vai nepilnīgi izpildītā Pakalpojuma apjomam vai arī Puses noformē aktu, kurā norāda kārtību un termiņu, kādā Izpildītājs novērš konstatētos trūkumus. Šos trūkumus (nepilnības) Izpildītājsnovērš ar saviem spēkiem un uz sava rēķina. Pēc trūkumu novēršanas izpildītājs atkārtoti iesniedz Pasūtītājam Pakalpojuma pieņemšanas-nodošanas aktu.
5. ***Atlīdzība un norēķinu kārtība***
	1. Par Līguma 1.1.punktā minētā Pakalpojuma kvalitatīvu izpildi Pasūtītājs samaksā Izpildītājam atlīdzību, 300.00 EUR (trīs simti *euro* un 00 centi) bez PVN 21%, PVN 21% - EUR 63.00 (sešdesmit trīs *euro* un 00 centi), kopā ar PVN 21% – 363.00 EUR (trīs simti sešdesmit trīs *euro* un 00 centi) mēnesī, kuras kopsumma Līguma darbības termiņā nepārsniegs 4 500.00 EUR (četri tūkstoši pieci simti *euro* un 00 centi) bez PVN 21%, turpmāk tekstā – Līguma summa.
	2. Ja Līguma 1.1. punkta apakšpunktos minēto darbu veikšanai viena mēneša ietvaros veltītais laiks pārsniedz 4h (četras stundas) (neieskaitot augstāk minēto mājas lapu pastāvīgu uzraudzību), tad par katru nākamo stundu tiek piemērota stundas likme 30.00 EUR (trīsdesmit *euro* un 00 centi).
	3. Pasūtītājs samaksā Izpildītājam atlīdzības summu 5 (piecu) darba dienu laikā no pieņemšanas-nodošanas akta abpusējas parakstīšanas un Izpildītāja rēķina saņemšanas, pārskaitot minēto summu uz Izpildītāja norādīto norēķinu kontu.
	4. Līguma summa ietver visas Izpildītāja izmaksas, kas saistītas ar Pakalpojuma veikšanu un visas iespējamās Pakalpojuma izpildes laikā radušās neparedzētās izmaksas.
	5. Par maksājuma izdarīšanas dienu tiek uzskatīta diena, kurā maksājuma uzdevums ir iesniegts izpildei bankā.
6. ***Pušu atbildība***
	1. Katra Puse saskaņā ar Latvijas Republikā spēkā esošajiem normatīvajiem aktiem un Līgumā noteikto ir atbildīga par savu Līgumā noteikto saistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 15 (piecpadsmit) dienu laikā no zaudējumu nodarīšanas un/vai konstatēšanas dienas. Pasūtītājam Izpildītāja radītos zaudējumus ir tiesības ieturēt no Līguma summas, attiecīgi to samazinot.
	2. Izpildītājam bez Pasūtītāja iepriekšējas rakstiskas piekrišanas nav tiesību izpaust trešajām personām jebkuru informāciju, ko tas ieguvis Līguma darbības laikā un rezultātā, izņemot gadījumus, kad šī informācija jāsniedz Latvijas Republikas normatīvajos aktos noteiktajā kārtībā, pretējā gadījumā Izpildītājs atlīdzina Pasūtītājam nodarītos zaudējumus Latvijas Republikas normatīvajos aktos noteiktajā kārtībā.
	3. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu un tā dēļ radītajiem zaudējumiem, ja to cēlonis ir nepārvaramas varas apstākļi. Par nepārvaramas varas apstākļiem Līguma izpratnē ir atzīstamas dabas stihijas (zemestrīce, plūdi, vētra), jebkuras kara un teroristiskas darbības, ko Puses nevarēja paredzēt un novērst, kā arī jebkādi valsts vai pašvaldības institūciju izdoti ārējie normatīvie akti, kas attiecas vai ietekmē Līgumā noteikto saistību izpildi. Puses šajā gadījumā vienosies par iespēju turpināt vai izbeigt Līguma darbību. Ja viena Puse nepārvaramas varas apstākļu iestāšanās dēļ nespēj izpildīt savas Līgumā noteiktās saistības ilgāk nekā 30 (trīsdesmit) dienas, tad otrai Pusei, neatlīdzinot pirmajai Pusei jebkādus zaudējumus, ir tiesības vienpusēji izbeigt Līguma darbību, par to iepriekš rakstiski paziņojot.
	4. Puses visas domstarpības, kas izriet un rodas sakarā ar Līgumu, tā izpildi, izbeigšanu vai spēkā esamību, risinās abpusējās sarunās. Ja sarunu rezultātā Puses nevienojas, tad strīds izskatāms pēc prasītāja izvēles Latvijas Republikas tiesā saskaņā ar spēkā esošajiem normatīvajiem aktiem vai Rīgas Starptautiskajā šķīrējtiesā saskaņā ar tās reglamentu, viena tiesneša sastāvā.
7. ***Papildu noteikumi***
	1. Līgums anulē visas iepriekšējās Pušu sarunas un saraksti par Līguma priekšmetu. Jebkuri Līguma grozījumi un papildinājumi tiek noformēti rakstisku vienošanos veidā, tie pievienojami Līgumam un kļūst par tā neatņemamu sastāvdaļu ar brīdi, kad tos parakstījušas abas Puses.
	2. Tos jautājumus un tiesiskās attiecības, par kurām Puses nav vienojušās Līgumā, risina saskaņā ar Latvijas Republikā spēkā esošajiem normatīvajiem aktiem.
	3. Līgums ir saistošs abām Pusēm, kā arī Pušu tiesību un saistību pārņēmējiem. Izpildītājs nevar savas no Līguma izrietošās saistības pilnā apjomā vai daļēji nodot trešajai personai bez Pasūtītāja rakstiskas piekrišanas.
	4. Puses savlaicīgi, lai neciestu Pakalpojuma izpildes kvalitāte, apmainās ar jebkuru dokumentāciju un informāciju, kas ir nepieciešama Pakalpojuma izpildei.
	5. Paziņojumus, iesniegumus, prasības vai cita veida informāciju viena Puse noformē rakstveidā un nosūta uz otras Puses Līgumā norādīto adresi vai Līguma 7.6.punktā noteiktajā kārtībā norādīto adresi, bet operatīvas nepieciešamības gadījumā - pa faksu vai e-pastu, vēlāk tomēr nosūtot uz norādīto adresi. Tie atzīstami par pienācīgi iesniegtiem, ja ir nosūtīti uz minēto adresi ar kurjeru vai personīgi nodoti Pusei vai tās pārstāvim vai 3 (trīs) darba dienu laikā pēc tam, kad nosūtīti pa pastu Latvijas teritorijā ierakstītā vēstulē.
	6. Puses apņemas 3 (trīs) dienu laikā viena otrai rakstiski paziņot par savas Līgumā norādītās adreses, kā arī norēķinu rekvizītu nomaiņu. Līdz šāda paziņojuma saņemšanas dienai visi sūtījumi, ko viena Puse nosūtījusi otrai Pusei Līgumā noteiktajā kārtībā uz iepriekš norādīto adresi, atzīstami par pienācīgi nosūtītiem un saņemtiem, kā arī visi maksājumi, ko viena Puse ieskaitījusi iepriekš norādītajā bankas kontā, atzīstami par pienācīgi izdarītiem.
8. ***Līguma darbības termiņš un pušu rekvizīti***
	1. Līgums stājas spēkā tā abpusējas parakstīšanas dienā un ir spēkā līdz Līguma 2.1.punktā noteiktajam termiņam, ja vien Līguma darbība netiek izbeigta, Pusēm vienojoties, Līguma vienpusējas pirmstermiņa izbeigšanas vai nepārvaramas varas apstākļu gadījumā.
	2. Pasūtītājam ir tiesības vienpusēji izbeigt šo Līgumu 5 (piecas) dienas iepriekš par to rakstiski brīdinot Izpildītāju, kā arī nekavējoties Līguma 3.4.punktā minētajā gadījumā.
	3. Līgums parakstīts divos identiskos eksemplāros uz 3 (trijām) lapām, no kuriem viens pēc Līguma abpusējas parakstīšanas tiek nodots Pasūtītājam, bet otrs - Izpildītājam.

|  |  |
| --- | --- |
| **Pasūtītājs:****SIA „\_\_\_\_\_\_\_\_”**PVN reģ. Nr.LV\_\_\_\_\_\_\_Juridiskā adrese: \_\_\_\_\_\_\_\_\_\_Tālr. \_\_\_\_\_\_\_\_Banka: AS “Swedbank”Konta Nr;  | **Izpildītājs:****SIA „White Digital”**Vienotās reģ. Nr. 50103381061Juridiskā adrese: Riekstu iela 17-31, Rīga, LV-1055 Tālr. 67613857Banka: Danske Bank A/S filiāle Latvijā Konta Nr. LV27MARA2041000026442 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Valdes loceklis Valdes priekšsēdētājs Andis Cīrulis